آمریکا، 2500 ایللیک اثری ایرانا اعاده ائده‌جک.
نیویورک عالی محکمه‌سی، 82 ایل اوّل ایران‌دان اوغورلانا‌راق آمریکایا آپاریلان هخامنشیان ایمپراتورلوغو دؤورونه عایید تخمینن 2 مین 500 ایللیک تاریخی اثرین بو اؤلکه‌یه اعاده ائدیلمه‌سینه قرار وئریب.
نیو یورک تایمزین خبرینه گؤره، بیر فارس قورویوجوسونو تصویر ائدن قابارتما، کئچن ایل اوکتوبر آییندا بیر صنعت سرگی‌سینده نوماییش اولوندوغو زامان منهتن بؤلگه ساوجیلیغی طرفین‌دن ساتیشی دایاندیریلدی.
ساوجیلیق، اثرین ایلک اولا‌راق 1936دا ایرانین پرسپولیس شهرین‌دن داها سونرا دا 2011ده توپلاندیغی مونترال اینجه صنعت موزه سین‌دن اوغورلاندیغینی اورتایا چیخاردی.
اینگیلتره‌نین باشکندی لندن ده یاشایان روپرت ویس و اورتاغی سام فوگ، تاریخی اثری مونترال موزه سی‌نین بیمه شیرکتین‌دن قانونی اولا‌راق ساتین آلدیق‌لارینی ادعا ائتسه ده، ساوجیلیق هرطرف‌لی سوزوشدورما نتیجه‌سینده سؤز قونوسو اثرین چالیندیغی نتیجه‌سینه واردی.
ساوجیلیقلا داوام ائدن دانیشیق‌لارین آردین‌دان، ویس و فوگگ اثری 1.2 میلیون دو‌لار قارشیلیغیندا ساوجیلیغیا تسلیم ائتمگی قبول ائدیب.
نیویورک عالی محکمه‌سینده گؤرولن ادعادا، 1936دا پرسپولیس دن چالیندیغی نظره آلینماقلا اثرین ایرانا اعاده ائدیلمه‌سینه قرار وئریلیب.
آراشدیرمالار، فارس ایمپراطورلوغونون باشکندی پرسپولیس شهرین‌دکی عسگرلردن بیر قیسمینی دایانان 51 سانتیمتر مربع اؤلچولرینده قابارتمانینین میلاددان اؤنجه 510-330-جی ایللره عایید اولدوغونو بیلدیریر.
